# Il-Ġurnal Uffiċjali C 277I/2018

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 277I |
| | |
| Edizzjoni bil-Malti | Informazzjoni u Avviżi | Volum 617 ta' Awwissu 2018 |

ISSN 1977-0987

Il-Ġurnal Uffiċjali

tal-Unjoni Ewropea

C 277I

Edizzjoni bil-Malti

Informazzjoni u Avviżi

Volum 617 ta' Awwissu 2018

---

| Werrej | Paġna |
| --- | --- |
| | II   Komunikazzjonijiet |
| | KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Bord Uniku ta' Riżoluzzjoni |
| 2018/C 277 I/01 | Tħabbira fir-rigward tal-Avviż tal-Bord Uniku ta' Riżoluzzjoni tat-2 ta’ Awwissu 2018 rigward id-deċiżjoni preliminari tiegħu dwar jekk jeħtieġx li jingħata kumpens lill-azzjonisti u lill-kredituri li fir-rigward tagħhom l-azzjonijiet ta’ riżoluzzjoni li jikkonċernaw lil Banco Popular Español S.A. ikunu ġew affettwati u t-tnedija tal-proċess għad-dritt tas-smigħ (SRB/EES/2018/132) (l-Avviż) | 1 |

Werrej

Paġna

II   Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Bord Uniku ta' Riżoluzzjoni

2018/C 277 I/01

Tħabbira fir-rigward tal-Avviż tal-Bord Uniku ta' Riżoluzzjoni tat-2 ta’ Awwissu 2018 rigward id-deċiżjoni preliminari tiegħu dwar jekk jeħtieġx li jingħata kumpens lill-azzjonisti u lill-kredituri li fir-rigward tagħhom l-azzjonijiet ta’ riżoluzzjoni li jikkonċernaw lil Banco Popular Español S.A. ikunu ġew affettwati u t-tnedija tal-proċess għad-dritt tas-smigħ (SRB/EES/2018/132) (l-Avviż)

1

---

| | III   Atti preparatorji |
| --- | --- |
| | Il-Kummissjoni Ewropea |
| 2018/C 277 I/02 | Dikjarazzjoni: Regolament tal-Parlament Ewropew u tal-Kunsill li jistabbilixxi l-Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-Unjoni (l-ewwel qari) — Adozzjoni tal-att leġiżlattiv | 3 |

III   Atti preparatorji

Il-Kummissjoni Ewropea

2018/C 277 I/02

Dikjarazzjoni: Regolament tal-Parlament Ewropew u tal-Kunsill li jistabbilixxi l-Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-Unjoni (l-ewwel qari) — Adozzjoni tal-att leġiżlattiv

3

---

| | IV   Informazzjoni |
| --- | --- |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA |
| | Il-Kummissjoni Ewropea |
| 2018/C 277 I/03 | Nota ta' Gwida — Mistoqsijiet u Tweġibiet: l-adozzjoni tal-Istatut għall-Imblukkar aġġornat | 4 |

IV   Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

2018/C 277 I/03

Nota ta' Gwida — Mistoqsijiet u Tweġibiet: l-adozzjoni tal-Istatut għall-Imblukkar aġġornat

4

---

| MT | |
| --- | --- |

MT

---

II Komunikazzjonijiet

KOMUNIKAZZJONIJIET MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Bord Uniku ta' Riżoluzzjoni

| 7.8.2018 | MT | Il-Ġurnal Uffiċjali tal-Unjoni Ewropea | CI 277/1 |
| --- | --- | --- | --- |

7.8.2018

MT

Il-Ġurnal Uffiċjali tal-Unjoni Ewropea

CI 277/1

---

Tħabbira fir-rigward tal-“Avviż tal-Bord Uniku ta' Riżoluzzjoni tat-2 ta’ Awwissu 2018 rigward id-deċiżjoni preliminari tiegħu dwar jekk jeħtieġx li jingħata kumpens lill-azzjonisti u lill-kredituri li fir-rigward tagħhom l-azzjonijiet ta’ riżoluzzjoni li jikkonċernaw lil Banco Popular Español S.A. ikunu ġew affettwati u t-tnedija tal-proċess għad-dritt tas-smigħ (SRB/EES/2018/132)” (l-“Avviż”)

(2018/C 277 I/01)

Permezz tal-Avviż, il-Bord Uniku ta' Riżoluzzjoni jiddeċiedi fuq bażi preliminari li b’konformità mal-Artikolu 76(1)(e) tar-Regolament (UE) Nru 806/2014 (1) mhuwiex meħtieġ li jikkompensa lill-azzjonisti u lill-kredituri li fir-rigward tagħhom l-azzjonijiet ta’ riżoluzzjoni li jikkonċernaw Banco Popular Español S.A. ikunu ġew affettwati (“Azzjonisti u Kredituri Milquta”). Sabiex jieħu d-deċiżjoni finali tiegħu f’dan ir-rigward, l-SRB iniedi l-proċess għad-dritt tas-smigħ.

Sommarju tal-Avviż tal-Bord Uniku ta’ Riżoluzzjoni

Fis-7 ta’ Ġunju 2017, il-Bord Uniku ta' Riżoluzzjoni (“SRB”) adotta deċiżjoni dwar l-adozzjoni ta’ skema ta’ riżoluzzjoni fir-rigward ta’ Banco Popular Español S.A. (“Istituzzjoni”) (2), li ġiet approvata mill-Kummissjoni Ewropea (3). F’konformità mal-Artikoli 5 u 6 ta’ dik id-deċiżjoni, l-azzjoni ta’ riżoluzzjoni fir-rigward tal-Istituzzjoni kienet tikkonsisti fl-applikazzjoni tal-għodda tal-bejgħ ta' operat biex jiġu trasferiti l-ishma tal-Istituzzjoni lil Banco Santander S.A. (skont l-Artikolu 24(1)(a) tar-Regolament (UE) Nru 806/2014), wara l-eżerċizzju tas-setgħat li jniżżlu l-valur u jikkonvertu l-istrumenti tal-kapital tal-Istituzzjoni (skont l-Artikolu 21 ta’ dak ir-Regolament).

Wara l-implimentazzjoni tal-azzjoni ta’ riżoluzzjoni ta’ hawn fuq mill-FROB, skont l-Artikolu 20(16) u (17) tar-Regolament (UE) Nru 806/2014 u l-Artikolu 3 tar-Regolament Delegat tal-Kummissjoni (UE) 2018/344 (4), l-SRB kien meħtieġ li jiżgura li titwettaq valwazzjoni minn evalwatur indipendenti, biex jiġi vvalutat jekk l-Azzjonisti u l-Kredituri Milquta kinux jieħdu trattament aħjar li kieku l-Istituzzjoni daħlet fi proċedimenti normali ta’ insolvenza (“Valwazzjoni tad-differenza fit-trattament” jew “Valwazzjoni 3”).

Deloitte huwa l-valwatur indipendenti li nħatar biex iwettaq il-valwazzjonijiet meħtieġa fil-kuntest tar-riżoluzzjoni tal-Istituzzjoni. Fl-14 ta’ Ġunju 2018 (5), l-SRB irċieva bil-posta r-rapport finali ta’ Deloitte dwar il-Valwazzjoni tad-differenza fit-trattament fir-rigward tar-riżoluzzjoni tal-Istituzzjoni (“Rapport dwar il-Valwazzjoni 3”), mehmuż mal-Avviż bħala Anness 1.

Mir-Rapport dwar il-Valwazzjoni 3 jidher li m’hemm l-ebda differenza bejn it-trattament attwali tal-Azzjonisti u l-Kredituri Milquta u t-trattament li kienu jieħdu li kieku l-Istituzzjoni kienet soġġetta għal proċedimenti normali ta’ insolvenza fid-data tar-riżoluzzjoni. Fid-dawl ta’ dan t’hawn fuq, l-SRB, fl-Avviż, jiddeċiedi fuq bażi preliminari li mhuwiex meħtieġ iħallas kumpens lill-Azzjonisti u lill-Kredituri Milquta skont l-Artikolu 76(1)(e) tar-Regolament (UE) Nru 806/2014.

Sabiex l-SRB ikun jista jieħu d-deċiżjoni finali tiegħu dwar jekk jeħtieġx li jingħata kumpens, l-SRB jistieden permezz tal-Avviż lill-Azzjonisti u lill-Kredituri Milquta biex jesprimu interess fl-eżerċitar tad-dritt tagħhom li jinstemgħu fir-rigward tad-deċiżjoni preliminari t’hawn fuq tal-SRB, billi jsegwu l-proċedura ta’ konsultazzjoni u b’mod partikolari billi jirreġistraw permezz ta’ formola online apposta kif deskritt hawn taħt.

Il-proċedura ta’ konsultazzjoni tikkonsisti f’żewġ fażi:

| (i) | L-ewwel fażi, li matulha l-Azzjonisti u l-Kredituri Milquta jiġu mistiedna jesprimu interess fl-eżerċitar tad-dritt tagħhom li jinstemgħu; u |
| --- | --- |

(i)

L-ewwel fażi, li matulha l-Azzjonisti u l-Kredituri Milquta jiġu mistiedna jesprimu interess fl-eżerċitar tad-dritt tagħhom li jinstemgħu; u

| (ii) | It-tieni fażi, li matulha l-Azzjonisti u l-Kredituri Milquta li fl-ewwel fażi jkunu esprimew interess fl-eżerċitar tad-dritt tagħhom li jinstemgħu, u li l-istatus tagħhom ikun ġie vverifikat mill-SRB, ikunu jistgħu jissottomettu l-kummenti tagħhom dwar l-Avviż li miegħu jkun mehmuż ir-Rapport dwar il-Valwazzjoni 3. |
| --- | --- |

(ii)

It-tieni fażi, li matulha l-Azzjonisti u l-Kredituri Milquta li fl-ewwel fażi jkunu esprimew interess fl-eżerċitar tad-dritt tagħhom li jinstemgħu, u li l-istatus tagħhom ikun ġie vverifikat mill-SRB, ikunu jistgħu jissottomettu l-kummenti tagħhom dwar l-Avviż li miegħu jkun mehmuż ir-Rapport dwar il-Valwazzjoni 3.

L-Azzjonisti u l-Kredituri Milquta interessati huma mistiedna jesprimu l-interess tagħhom fl-eżerċitar tad-dritt li jinstemgħu billi jużaw formola ta’ reġistrazzjoni online apposta miftuħa sal-14 ta’ Settembru 2018 (12.00 nofsinhar, ħin ta’ Brussell). Kwalunkwe espressjoni ta’ interess li titressaq permezz ta’ mezzi oħra jew wara l-iskadenza tad-data ta’ għeluq msemmija hawn fuq mhux se tiġi kkunsidrata.

Aktar informazzjoni dwar l-Avviż tal-SRB u r-Rapport dwar il-Valwazzjoni 3 tinstab fuq is-sit web uffiċjali tal-SRB: https://srb.europa.eu/en/content/banco-popular

---

(1)  Regolament (UE) Nru 806/2014 tal-Parlament Ewropew u tal-Kunsill tal-15 ta' Lulju 2014 li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta' kreditu u ċerti ditti tal-investiment fil-qafas ta' Mekkaniżmu Uniku ta' Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU L 225, 30.7.2014, p. 1).

(2)  SRB/EES/2017/08 (ĠU C 222, 11.7.2017, p. 3).

(3)  Deċiżjoni tal-Kummissjoni (UE) 2017/1246 tas-7 ta’ Ġunju 2017 li tapprova l-iskema ta’ riżoluzzjoni ta’ Banco Popular Español S.A. (ĠU L 178, 11.7.2017, p. 15).

(4)  Regolament Delegat tal-Kummissjoni (UE) 2018/344 tal-14 ta’ Novembru 2017 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw il-kriterji li għandhom x'jaqsmu ma' metodoloġiji għall-valwazzjoni tad-differenza fit-trattament fir-riżoluzzjoni (ĠU L 67, 9.3.2018, p. 3).

(5)  Kopja b’email tar-Rapport dwar il-Valwazzjoni 3 waslet għand l-SRB fit-13 ta’ Ġunju 2018. Ir-Rapport dwar il-Valwazzjoni 3 mehmuż jirrifletti l-bidliet li sarulu mill-addendum ta’ Deloitte li kkoreġa biss żbalji klerikali, kif wasal għand l-SRB permezz ta’ email fil-31 ta’ Lulju 2018.

---

III Atti preparatorji

Il-Kummissjoni Ewropea

| 7.8.2018 | MT | Il-Ġurnal Uffiċjali tal-Unjoni Ewropea | CI 277/3 |
| --- | --- | --- | --- |

7.8.2018

MT

Il-Ġurnal Uffiċjali tal-Unjoni Ewropea

CI 277/3

---

Dikjarazzjoni: Regolament tal-Parlament Ewropew u tal-Kunsill li jistabbilixxi l-Programm Ewropew għall-Iżvilupp fl-Industrija tad-Difiża bil-għan li jappoġġa l-kompetittività u l-kapaċità innovattiva tal-industrija tad-difiża tal-Unjoni (l-ewwel qari) — Adozzjoni tal-att leġiżlattiv

(2018/C 277 I/02)

Dikjarazzjoni mill-Kummissjoni bl-appoġġ tal-Parlament Ewropew dwar l-implimentazzjoni tal-Programm

Sabiex il-Programm Ewropew għall-Iżvilupp fl-Industrija tad-Difiża jiġi implimentat b’mod effiċjenti u tiġi żgurata konsistenza sħiħa ma’ inizjattivi oħra tal-Unjoni, il-Kummissjoni beħsiebha timplimenta l-programm taħt ġestjoni diretta b’konformità mal-Artikolu 62(1)(a) tar-Regolament Finanzjarju.

Dikjarazzjoni tal-Kummissjoni dwar it-tħejjija u l-adozzjoni tal-Programm ta’ Ħidma tal-EDIDP

B’konformità mal-Artikolu 188 tar-Regolament Nru 1268/2012, il-Kummissjoni hija responsabbli mit-tħejjija tal-programm ta’ ħidma. F’dan il-kuntest, il-Kummissjoni tinnota l-karattru mhux eżawrjenti tal-lista ta’ prijoritajiet identifikati fir-Regolament li jistabbilixxi l-Programm Ewropew għall-Iżvilupp fl-Industrija tad-Difiża (EDIDP) u għalhekk mhijiex tal-fehma li dan il-każ jenħtieġ li jikkostitwixxi preċedent dwar il-marġni tas-setgħat ta’ implimentazzjoni mogħtija lill-Kummissjoni.

Dikjarazzjoni tal-Kummissjoni dwar l-għażla tal-esperti għall-evalwazzjoni tal-proposti skont il-Programm fil-kuntest tal-proċedura tal-għoti

Il-Kummissjoni se tiżgura li l-esperti magħżula fil-bażi tad-data tal-esperti indipendenti msemmija fl-Artikolu 15 ikollhom il-ħiliet, l-esperjenza u l-għarfien meħtieġa biex iwettqu l-kompiti tagħhom kif xieraq. Il-Kummissjoni tista’ tuża kwalunkwe sors rilevanti, inkluża kwalunkwe informazzjoni li jista’ jkollhom l-Istati Membri f’dan ir-rigward, filwaqt li tirrispetta bis-sħiħ ir-Regolament Finanzjarju.

Il-Kummissjoni se tiżgura li jitqies kemm jista’ jkun il-feedback tal-Istati Membri dwar il-kredenzjali tal-esperti fil-bażi tad-data tal-esperti indipendenti.

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kummissjoni Ewropea

| 7.8.2018 | MT | Il-Ġurnal Uffiċjali tal-Unjoni Ewropea | CI 277/4 |
| --- | --- | --- | --- |

7.8.2018

MT

Il-Ġurnal Uffiċjali tal-Unjoni Ewropea

CI 277/4

---

Nota ta' Gwida

Mistoqsijiet u Tweġibiet: l-adozzjoni tal-Istatut għall-Imblukkar aġġornat

(2018/C 277 I/03)

Nota: Il-Kummissjoni se tirrevedi u taġġorna din il-gwida kif meħtieġ anke jekk ikun hemm mistoqsijiet oħra.

Fis-7 ta' Awwissu, ir-Regolament Delegat tal-Kummissjoni (UE) 2018/1100 (1) daħal fis-seħħ. Dan ir-Regolament Delegat emenda l-Anness tar-Regolament tal-Kunsill (KE) Nru 2271/96 tat-22 ta' Novembru 1996 li jipproteġi kontra l-effetti tal-applikazzjoni extraterritorjali tal-leġiżlazzjoni adottata minn pajjiż terz, u l-azzjonijiet ibbażati fuqha jew li jirriżultaw minnha (2) (“Statut għall-Imblukkar”).

Ir-Regolament kif emendat japplika immedjatament għal operaturi ekonomiċi u għandu jiġu implimentat u applikat mill-awtoritajiet u qrati nazzjonali.

L-Istatut għall-Imblukkar għandu l-għan li jipproteġi l-ordni legali stabbilit, l-interessi tal-Unjoni u l-interessi ta' persuni fiżiċi u ġuridiċi li jeżerċitaw id-drittijiet taħt it-Trattat dwar il-Funzjonament tal-Unjoni Ewropea kontra l-effetti illegali ta' applikazzjoni extraterritorjali ta' leġiżlazzjoni bħal din.

L-għan ta' dan id-dokument huwa li tingħata gwida dwar l-applikazzjoni ta' ċerti dispożizzjonijiet tal-Istatut għall-Imblukkar. Ma jkoprix id-dispożizzjonijiet kollha ta' dan l-att legali b'mod eżawrjenti, u lanqas ma joħloq regoli ġodda. It-test legali biss tal-Istatut għall-Imblukkar, kif ippubblikat fil-Ġurnal Uffiċjali, huwa vinkolanti.

Il-Kummissjoni tissorvelja l-applikazzjoni tad-dritt tal-Unjoni taħt il-kontroll tal-Qorti tal-Ġustizzja tal-Unjoni Ewropea. Skont it-Trattati, hija l-Qorti tal-Ġustizzja tal-Unjoni Ewropea biss li tista' tipprovdi interpretazzjonijiet legalment vinkolanti ta' atti tal-istituzzjonijiet tal-Unjoni.

TAQSIMA 1: ĠENERALI

1.   X'inhu l-Istatut għall-Imblukkar?

L-UE introduċiet l-Istatut għall-Imblukkar fl-1996 b'reazzjoni għas-sanzjonijiet extraterritorjali tal-Istati Uniti tal-Amerika rigward Kuba, l-Iran u l-Libja. Dan jikkostitwixxi kisba importanti fir-rigward ta' azzjoni tal-UE unifikata kontra l-effetti mhux skont il-liġi ta' leġiżlazzjoni extraterritorjali ta' pajjiżi terzi.

L-Istatut għall-Imblukkar għandu l-għan li jiġġieled l-effetti mhux skont il-liġi ta' sanzjonijiet extraterritorjali ta' pajjiżi terzi fuq persuni fiżiċi u ġuridiċi msemmija fl-Artikolu 11 tiegħu (minn hawn 'il quddiem “operaturi tal-UE”). L-għan ewlieni tiegħu huwa għaldaqstant biex jiġu protetti l-operaturi tal-UE involuti f'kummerċ u/jew moviment ta' kapital skont il-liġi kif ukoll f'attivitajiet kummerċjali relatati ma' pajjiżi terzi f'konformità mal-liġi tal-UE.

L-Istatut għall-Imblukkar japplika fir-rigward tal-leġiżlazzjoni extraterritorjali msemmija fl-Anness tiegħu (“il-leġiżlazzjoni extraterritorjali elenkata”), li bħalissa tikkonsisti f'miżuri li jirrigwardaw lil Kuba u lill-Iran.

Il-prinċipju bażiku tal-Istatut għall-Imblukkar huwa li l-operaturi tal-UE ma għandhomx ikunu konformi mal-leġiżlazzjoni extraterritorjali elenkata, jew ma' kwalunkwe deċiżjoni, sentenza jew kumpens bbażati fuqha, billi l-UE ma tirrikonoxxix l-applikabbiltà/l-effetti tagħha għall-operaturi tal-UE (l-Artikolu 5, il-paragrafu 1).

L-Istatut għall-Imblukkar jipprevedi wkoll lil-operaturi tal-UE għandhom ukoll jinfurmaw lill-Kummissjoni Ewropea fi żmien 30 jum dwar kull attività li tirriżulta mil-leġiżlazzjoni extraterritorjali elenkata jew dwar azzjonijiet ibbażati fuqha jew li jirriżultaw minnha li direttament jew indirettament jaffettwaw l-interessi ekonomiċi jew finanzjarji tagħhom (l-Artikolu 2, il-paragrafu 1). Jistgħu jagħmlu dan jew direttament (3) jew permezz tal-awtoritajiet kompetenti tal-Istati Membri. Il-Kummissjoni Ewropea tinforma lill-awtoritajiet kompetenti tal-Istat Membru fejn l-operatur li qed jipprovdi l-informazzjoni jkun resident jew ikun inkorporat dwar informazzjoni li dieħla bħal din (l-Artikolu 2, paragrafu 3).

Dwar persuni ġuridiċi, dan l-obbligu japplika għad-diretturi, maniġers u persuni oħra b'responsabilitajiet maniġerjali.

2.   Għal min japplika dak l-Istatut għall-Imblukkar?

L-Artikolu 11 tal-Istatut għall-Imblukkar jispeċifika li dan tal-aħħar japplika għal dak li l-kummissjoni tirreferi għalihom bħala “operaturi tal-UE” f'dan id-dokument, l-aktar:

| 1. | kwalunkwe persuna fiżika li hija resident fl-Unjoni u ċittadin ta' Stat Membru, |
| --- | --- |

1.

kwalunkwe persuna fiżika li hija resident fl-Unjoni u ċittadin ta' Stat Membru,

| 2. | kwalunkwe persuna ġuridika inkorporata fi ħdan l-Unjoni, |
| --- | --- |

2.

kwalunkwe persuna ġuridika inkorporata fi ħdan l-Unjoni,

| 3. | kwalunkwe ċittadin ta' Stat Membru stabbilit barra l-Unjoni u kwalunkwe kumpanija tat-trasport marittimu stabbilita barra l-Unjoni u kkontrollata minn ċittadini ta' Stat Membru, jekk il-bastimenti tagħhom ikunu reġistrati f'dak l-Istat Membru f'konformità mal-leġiżlazzjoni tagħha (4), |
| --- | --- |

3.

kwalunkwe ċittadin ta' Stat Membru stabbilit barra l-Unjoni u kwalunkwe kumpanija tat-trasport marittimu stabbilita barra l-Unjoni u kkontrollata minn ċittadini ta' Stat Membru, jekk il-bastimenti tagħhom ikunu reġistrati f'dak l-Istat Membru f'konformità mal-leġiżlazzjoni tagħha (4),

| 4. | kwalunkwe persuna fiżika oħra residenti fl-Unjoni, sakemm dik il-persuna ma tkunx fil-pajjiż li hija ċittadin tiegħu, |
| --- | --- |

4.

kwalunkwe persuna fiżika oħra residenti fl-Unjoni, sakemm dik il-persuna ma tkunx fil-pajjiż li hija ċittadin tiegħu,

| 5. | kwalunkwe persuna fiżika oħra fl-Unjoni, inklużi l-ibħra territorjali u l-ispazju tal-ajru tiegħu u fi kwalunkwe inġenju tal-ajru jew bastiment taħt il-ġuriżdizzjoni jew il-kontroll ta' Stat Membru, li taġixxi f'kapaċità professjonali. |
| --- | --- |

5.

kwalunkwe persuna fiżika oħra fl-Unjoni, inklużi l-ibħra territorjali u l-ispazju tal-ajru tiegħu u fi kwalunkwe inġenju tal-ajru jew bastiment taħt il-ġuriżdizzjoni jew il-kontroll ta' Stat Membru, li taġixxi f'kapaċità professjonali.

Fir-rigward tas-sitwazzjoni tal-fergħat jew is-sussidjarji, jekk jogħġbok ara l-mistoqsija 21.

3.   Minn meta japplika dak l-Istatut għall-Imblukkar aġġornat?

L-aġġornament għall-Istatut għall-Imblukkar japplika għall-operaturi kollha tal-UE kif definiti hawn fuq, mid-data tad-dħul fis-seħħ tiegħu, jiġifieri s-7 t'Awwissu 2018. Fil-każ ta' obbligi kuntrattwali, dan japplika irrilevantement jekk dawn iddaħħlu qabel id-data tad-dħul fis-seħħ t'hawn fuq tal-Istatut għall-Imblukkar aġġornat.

4.   Kif l-Istatut għall-Imblukkar jipproteġi lill-operaturi tal-UE?

L-Istatut għall-Imblukkar:

| — | Jannulla l-effett fl-UE ta' kwalunkwe deċiżjoni barranija, inklużi sentenzi tal-qorti jew deċiżjonijiet ta' arbitraġġ, fuq il-bażi tal-leġiżlazzjoni extraterritorjali elenkata jew tal-atti u d-dispożizzjonijiet adottati permezz tagħhom (l-Artikolu 4). |
| --- | --- |

—

Jannulla l-effett fl-UE ta' kwalunkwe deċiżjoni barranija, inklużi sentenzi tal-qorti jew deċiżjonijiet ta' arbitraġġ, fuq il-bażi tal-leġiżlazzjoni extraterritorjali elenkata jew tal-atti u d-dispożizzjonijiet adottati permezz tagħhom (l-Artikolu 4).

Dan ifisser li l-ebda deċiżjoni, kemm jekk amministrattiva, ġudizzjarja, arbitrali jew ta' kwalunkwe natura oħra, meħuda minn awtorità ta' pajjiż terz u bbażata fuq id-dispożizzjonijiet elenkati fl-Anness tal-Istatut għall-Imblukkar jew fuq atti li jiżviluppaw jew jimplimentaw dawn id-dispożizzjonijiet, mhi se tiġi rikonoxxuta fl-UE. Bl-istess mod, l-ebda deċiżjoni dwar, pereżempju, sekwestru jew eżekuzzjoni ta' kwalunkwe sanzjoni ekonomika kontra operatur tal-UE, ibbażata fuq l-atti msemmija hawn fuq, mhi se tiġi eżegwita fl-UE. Dan jipproteġi lill-operaturi tal-UE mill-effetti ta' deċiżjonijiet bħal dawn fl-Unjoni.

L-awtoritajiet nazzjonali, inkluż il-ġuriżdizzjonijiet u l-arbitri għandhom japplikaw u jimplimentaw l-Istatut għall-Imblukkar kif ukoll jiżguraw konformità sħiħa mal-obbligu msemmi hawn fuq li joħroġ direttament minnu.

| — | Jippermetti lill-operaturi tal-UE biex jirkupraw id-danni li jirriżultaw mill-applikazzjoni tal-leġiżlazzjoni extraterritorjali elenkata minn persuni fiżiċi jew ġuridiċi jew entitajiet li jikkawżawhom (l-Artikolu 6). |
| --- | --- |

—

Jippermetti lill-operaturi tal-UE biex jirkupraw id-danni li jirriżultaw mill-applikazzjoni tal-leġiżlazzjoni extraterritorjali elenkata minn persuni fiżiċi jew ġuridiċi jew entitajiet li jikkawżawhom (l-Artikolu 6).

Dan ifisser li l-operaturi tal-UE għandhom is-setgħa legali li jitlolbu kumpens għat-telf li ġarrbu mingħand min ikun ikkawżahulhom. Għal aktar dettalji dwar din il-possibbiltà, ara l-mistoqsijiet 12 sa 15.

| — | Jippermetti lill-operaturi tal-UE biex jitolbu awtorizzazzjoni biex jikkonformaw mal-leġiżlazzjoni extraterritorjali elenkata, għax jekk dan ma jsirx jinħoloq dannu serju għall-interessi tagħhom jew għall-interessi tal-UE (l-Artikolu 5, il-paragrafu 2). |
| --- | --- |

—

Jippermetti lill-operaturi tal-UE biex jitolbu awtorizzazzjoni biex jikkonformaw mal-leġiżlazzjoni extraterritorjali elenkata, għax jekk dan ma jsirx jinħoloq dannu serju għall-interessi tagħhom jew għall-interessi tal-UE (l-Artikolu 5, il-paragrafu 2).

Dan ifisser li f'ċirkostanzi speċifiċi u debitament motivati u bħala deroga għar-regola, l-operaturi tal-UE jistgħu jkunu awtorizzati mill-Kummissjoni biex jaġixxu f'konformità mal-leġiżlazzjoni extraterritorjali elenkata. Għal aktar dettalji dwar din il-possibbiltà, ara l-mistoqsijiet 16 sa 20.

5.   L-Istatut għall-Imblukkar jobbliga lill-operaturi tal-UE biex jagħmlu negozju mal-Iran jew ma' Kuba? X'pożizzjoni għandhom jieħdu bejn il-leġiżlazzjoni extraterritorjali elenkata u l-Istatut għall-Imblukkar?

L-operaturi tal-UE huma ħielsa li jmexxu n-negozju tagħhom kif jaraw li huwa xieraq f'konformità mal-liġi tal-UE u l-liġijiet nazzjonali applikabbli. Dan ifisser li huma ħielsa li jagħżlu jekk jibdew jaħdmu, ikompli jew iwaqqfu operazzjonijiet ta' negozju fl-Iran jew Kuba u jekk jinvolvux ruħhom jew le f'settur ekonomiku fuq il-bażi tal-valutazzjoni tagħhom tas-sitwazzjoni ekonomika. L-għan tal-Istatut għall-Imblukkar huwa eżattament biex jiżgura li deċiżjonijiet ta' negozju bħal dawn jibqgħu ħielsa, jiġifieri ma jkunux sfurzati fuq operaturi tal-UE mil-leġiżlazzjoni extraterritorjali elenkata, li l-liġi tal-Unjoni ma tirrikonoxxix bħala applikabbli għalihom.

6.   Għaliex l-Istatut għall-Imblukkar qed jiġi aġġornat?

L-aġġornament ġie xprunat minħabba d-deċiżjoni unilaterali tal-Istati Uniti fit-8 ta' Mejju 2018 li timponi mill-ġdid sanzjonijiet extraterritorjali kontra l-Iran simultanjament mal-irtirar tagħha mill-Pjan ta' Azzjoni Komprensiv Konġunt (PAKK), iffirmat fl-2015 bejn l-Iran, minn naħa waħda, u ċ-Ċina, Franza, ir-Russja, ir-Renju Unit, il-Ġermanja, l-Istati Uniti u l-Unjoni Ewropea, min-naħa l-oħra. It-tneħħija ta' ċerti sanzjonijiet relatati mal-Iran hija komponent essenzjali tal-ftehim. L-impożizzjoni mill-ġdid ta' sanzjonijiet extraterritorjali mill-Istati Uniti tista' potenzjalment taffettwa lill-operaturi tal-UE li jagħmlu negozju leġittimu mal-Iran. Leġiżlazzjoni bħal din se tkun imposta mill-ġdid mis-7 t'Awwissu 2018 u l-5 ta' Novembru 2018.

7.   X'inbidel fl-Istatut għall-Imblukkar?

Il-Kummissjoni Ewropea aġġornat l-Anness tal-Istatut għall-Imblukkar biex tespandi l-kamp ta' applikazzjoni tal-leġiżlazzjoni extraterritorjali elenkata li għaliha japplikaw il-miżuri protettivi fl-Istatut għall-Imblukkar. L-Anness issa jinkludi s-sanzjonjiet extraterritorjali tal-Istati Uniti li tneħħew jew ġew sospiżi mill-Istati Uniti skont il-PAKK, u li nkella ġew imposti jew se jerġgħu jiġu imposti. Huwa importanti li ninnutaw li dan jinkludi wkoll kwalunkwe azzjonijiet ibbażati fuqu jew li jirriżultaw minnu.

B'mod konkret, il-leġiżlazzjoni extraterritorjali elenkata li qed tiġi miżjuda fl-Anness tista' tinstab fi:

| — | L-“Iran Sanctions Act” tal-1996 (5); |
| --- | --- |

—

L-“Iran Sanctions Act” tal-1996 (5);

| — | L-“Iran Freedom and Counter-Proliferation Act” tal-2012; |
| --- | --- |

—

L-“Iran Freedom and Counter-Proliferation Act” tal-2012;

| — | In-“National Defense Authorization Act for Fiscal Year 2012”; |
| --- | --- |

—

In-“National Defense Authorization Act for Fiscal Year 2012”;

| — | L-“Iran Threat Reduction and Syria Human Rights Act” tal-2012; kif ukoll |
| --- | --- |

—

L-“Iran Threat Reduction and Syria Human Rights Act” tal-2012; kif ukoll

| — | L-“Iran Transactions and Sanctions Regulations”. |
| --- | --- |

—

L-“Iran Transactions and Sanctions Regulations”.

Id-dispożizzjonijiet tal-atti tar-regolamenti ta' hawn fuq li jkollhom effetti extraterritorjali mhux skont il-liġi ġew miġbura fil-qosor fl-Anness għal referenza faċli. Għal ħarsa ġenerali sħiħa, huwa meħtieġ li jiġu kkonsultati d-dispożizzjonijiet rilevanti.

8.   Sa issa ntuża l-Istatut għall-Imblukkar?

Sa mill-1996, l-Istatut għall-Imblukkar applika prinċipalment għal sanzjonijiet extraterritorjali tal-Istati Uniti li għandhom x'jaqsmu ma' Kuba. Fl-1998, l-Unjoni u l-Istati Uniti ffirmaw Memorandum ta' Qbil li permezz tiegħu l-amministrazzjoni tal-Istati Uniti ssospendiet l-applikazzjoni ta' ċerti dispożizzjonijiet għas-sanzjonijiet extraterritorjali ta' Kuba “sakemm l-UE u alleati oħra jkomplu jintensifikaw l-isforzi tagħhom biex jippromwovu d-demokrazija f'Kuba”.

9.   B'liema mod ieħor jista' l-Istatut għall-Imblukkar jgħin lill-operaturi tal-UE?

L-Istatut għall-Imblukkar japplika għall-operaturi kollha tal-UE, irrispettivament mid-daqs tagħhom u mill-qasam li huma attivi fih.

Minbarra l-miżuri protettivi elenkati fil-mistoqsija 4, l-Istatut għall-Imblukkar huwa wkoll utli bħala għodda biex tiġi identifikata l-leġiżlazzjoni extraterritorjali ta' pajjiżi terzi kif ukoll id-dispożizzjonijiet ewlenin tagħha, li l-applikazzjoni tagħhom jista' jkollha effetti mhux skont il-liġi fuq l-operaturi tal-UE. Dawn id-dispożizzjonijiet huma miġbura fil-qosor fl-Anness. Dan jista' jkun partikolarment utli għal intrapriżi żgħar u ta' daqs medju (SMEs) minħabba li għandhom riżorsi aktar limitati biex jiġi aċċertat liema leġiżlazzjoni ekstraterritorjali elenkata jista' jkollha impatt fuq l-attivitajiet tagħhomu pereżempju, jkunu f'pożizzjoni li jipprovdu l-Kummissjoni bl-informazzjoni rilevanti skont l-Artikolu 2, paragrafu 1 (ara l-mistoqsija 1).

10.   Min hu responsabbli għall-implimentazzjoni tal-l-Istatut għall-Imblukkar? Huma l-Istati Membri obbligati li jipproċedu kontra kwalunkwe ksur possibbli tal-Istatut għall-Imblukkar?

L-awtoritajiet tal-Istati Membri huma responsabbli għall-implimentazzjoni tal-Istatut għall-Imblukkar inkluż għall-adozzjoni u l-implimentazzjoni fl-ordnijiet legali rispettivi tagħhom ta' penali għal ksur possibbli. Dawn is-sanzjonijiet huma stabbiliti fil-leġiżlazzjoni nazzjonali u jistgħu għaldaqstant ivarjaw skont l-Istat Membru. Madankollu, minkejja d-differenzi tagħhom, is-sanzjonijiet kollha jridu jkunu effettivi, proporzjonati u dissważivi (l-Artikolu 9).

Huwa wkoll f'idejn l-Istati Membri li jaraw li r-reġim tal-Istatut għall-Imblukkar ikun infurzat, inkluż permezz tal-applikazzjoni ta' dawk il-penali fejn ikun hemm bżonn u fejn xieraq, f'konformità mal-proċeduri nazzjonali tagħhom.

11.   X'inhu r-rwol tal-Kummissjoni Ewropea?

Fil-kuntest tal-Istatut għall-Imblukkar, ir-rwoli prinċipali tal-Kummissjoni Ewropea huma dawn li ġejjin:

| — | L-emendar tal-lista tas-sanzjonijiet extraterritorjali fl-Anness tal-Istatut għall-Imblukkar permezz ta' atti delegati (il-paragrafu 2 tal-Artikolu 1); |
| --- | --- |

—

L-emendar tal-lista tas-sanzjonijiet extraterritorjali fl-Anness tal-Istatut għall-Imblukkar permezz ta' atti delegati (il-paragrafu 2 tal-Artikolu 1);

| — | Il-ġbir ta' informazzjoni minn operaturi tal-UE f'każijiet possibbli fejn tiġi applikata l-leġiżlazzjoni extraterritorjali elenkata (l-Artikolu 2); |
| --- | --- |

—

Il-ġbir ta' informazzjoni minn operaturi tal-UE f'każijiet possibbli fejn tiġi applikata l-leġiżlazzjoni extraterritorjali elenkata (l-Artikolu 2);

| — | L-għoti ta' awtorizzazzjoni għall-operaturi tal-UE f'ċirkostanzi speċifiċi u debitament motivati, meta jkun hemm il-ħtieġa ta' konformità parzjali jew sħiħa mas-sanzjonijiet extraterritorjali elenkati biex jiġi evitat dannu serju għall-interessi tagħhom jew dawk tal-Unjoni; u l-adozzjoni tal-kriterji li fuqhom jiġu vvalultati t-talbiet (it-tieni paragrafu tal-Artikolu 5 flimkien mal-Artikolu 7(b) (6), permezz tal-att ta' implimentazzjoni; |
| --- | --- |

—

L-għoti ta' awtorizzazzjoni għall-operaturi tal-UE f'ċirkostanzi speċifiċi u debitament motivati, meta jkun hemm il-ħtieġa ta' konformità parzjali jew sħiħa mas-sanzjonijiet extraterritorjali elenkati biex jiġi evitat dannu serju għall-interessi tagħhom jew dawk tal-Unjoni; u l-adozzjoni tal-kriterji li fuqhom jiġu vvalultati t-talbiet (it-tieni paragrafu tal-Artikolu 5 flimkien mal-Artikolu 7(b) (6), permezz tal-att ta' implimentazzjoni;

Rwoli proċedurali oħra jissemmew fl-Artikolu 7(a), (d), (e) u l-Artikolu 10.

Barra minn hekk, fil-kapaċità tagħha bħala Gwardjan tat-Trattati, il-Kummissjoni tissorvelja l-implimentazzjoni korretta u uniformi tad-dritt tal-UE, taħt il-kontroll tal-Qorti Ewropea tal-Ġustizzja.

Għal aktar tagħrif dwar ir-rwol tal-Kummissjoni Ewropea kkuntattja lil: relex-sanctions@ec.europa.eu

TAQSIMA 2: L-IRKUPRU TAD-DANNI

12.   X'tip ta' danni jistgħu l-operaturi tal-UE jirkupraw?

Skont l-Artikolu 6, operaturi tal-UE jistgħu jirkupraw “kwalunkwe dannu, inklużi l-ispejjeż legali, ikkawżati bl-applikazzjoni tal-liġijiet speċifikati fl-Anness tiegħu jew minn azzjonijiet ibbażati fuqu jew li jirriżultaw minnu”. L-ambitu tal-kumpens għad-danni li jista' jintalab lura huwa għalhekk wiesgħa ħafna, konformi mal-għan ta' protezzjoni tal-Istatut għall-Imblukkar.

13.   Mingħand min jistgħu l-operaturi tal-UE jitolbu kumpens għal dawn id-danni? Jistgħu l-operaturi tal-UE jħarrku lill-awtoritajiet tal-Istati Uniti sabiex jirkupraw id-danni?

L-operaturi tal-UE jistgħu jirkupraw id-danni mingħand “il-persuna fiżika jew ġuridika jew mingħand kwalunkwe entità oħra li tkun ikkawżat id-dannu jew mingħand kwalunkwe persuna li tkun topera f'isimhom jew bħala intermedjarju tagħhom”.

Min eżattament ikun id-difensur f'kull każ se jiddependi fuq l-ispeċifiċitajiet tal-każ, fuq it-tip ta' dannu kkawżat, il-persuna jew l-entità li effettivament ikkawżatu, il-possibbiltà ta' responsabbiltà kondiviża biex ġie kkawżat dan id-dannu, eċċ. Id-Deċiżjoni dwar din il-kwistjoni hija suġġett għall-qorti kompetenti (ara l-mistoqsija 14). Mhuwiex possibbli li jiġi ddeterminat ex ante u b'mod ġenerali mingħand min se jintalab il-kumpens għad-dannu.

Madankollu, il-kliem tal-Artikolu 6 huwa wiesa' ħafna, minħabba li jinkludi mhux biss il-persuni u l-entitajiet responsabbli, iżda wkoll ir-rappreżentanti tagħhom, biex b'hekk jippermetti kamp ta' applikazzjoni usa' għall-protezzjoni tal-operaturi tal-UE.

14.   Kif jista' jintalab il-kumpens għad-danni? Il-Kummissjoni jew l-awtoritajiet nazzjonali se jintervjenu favur l-operaturi tal-UE?

Skont it-tielet paragrafu tal-Artikolu 6, danni jistgħu jiġu rkuprati quddiem il-qrati. Liema qorti tkun kompetenti jiddependi skont xi jkollu speċifiku l-każ, ir-regoli applikabbli fil-ġuriżdizzjoni, il-proċedura ċivili nazzjonali eċċ. Bħala regola ġenerali, it-tielet paragrafu tal-Artikolu 6 jirreferi għar-regoli stabbiliti fil-Konvenzjoni dwar il-Guriżdizzjoni u l-Eżekuzzjoni ta' Sentenzi f'Materji Civili u Kummerċjali ta' Brussell (7) (il-“Konvenzjoni ta' Brussell”).

Barra minn hekk, l-aħħar paragrafu tal-Artikolu 6 jispeċifika li l-irkupru jkun jista' jieħu l-forma ta' sekwestru u bejgħ tal-assi li l-persuna fiżika jew ġuridika jew l-entità li tkun ikkawżat id-danni, jew kwalunkwe persuna li taġixxi f'isimha, ikollhom fl-Unjoni, inklużi ishma li jista' jkollhom f'kumpaniji inkorporati fl-Unjoni. L-irkupru se jkun mingħajr preġudizzju għal mezzi oħra disponibbli u skont il-liġi applikabbli.

15.   X'tipprevedi l-Konvenzjoni ta' Brussell?

L-Istatut għall-Imblukkar ġie adottat fl-1996. Ir-referenza li jipprovdi għaliha fl-Artikolu 6 tiegħu għall-Konvenzjoni ta' Brussell, issa għandha tinqara bħala referenza għar-Regolament (UE) Nru 1215/2012 tal-Parlament Ewropew u tal-Kunsill (8) tat-12 ta' Diċembru 2012 dwar il-ġuriżdizzjoni u r-rikonoxximent u l-infurzar tas-sentenzi fi kwistjonijiet ċivili u kummerċjali.

Skont l-Artikolu 68, dan ir-Regolament bħal bejn l-Istati Membri, jippreċedi l-Konvenzjoni ta' Brussell tal-1968, ħlief fir-rigward tat-territorji tal-Istati Membri li jaqgħu taħt l-ambitu territorjali ta' dik il-Konvenzjoni u li huma esklużi mir-regolament skont l-Artikolu 355 tat-TFUE.

Dan ir-regolament japplika fi kwistjonijiet ċivili u kummerċjali tkun xi tkun in-natura tal-qorti jew it-tribunal, iżda ma testendix għar-responsabilità tal-Istat għal atti u omissjonijiet fl-eżerċitar tal-awtorità tal-Istat.

TAQSIMA 3: AWTORIZZAZZJONIJIET

16.   Meta jistgħu l-operaturi tal-UE jitolbu awtorizzazzjoni skont l-Artikolu 5, it-tieni paragrafu tal-Istatut għall-Imblukkar?

Il-paragrafu 2 tal-Artikolu 5 tal-Istatut għall-Imblukkar jippermetti lill-operaturi tal-UE biex jitolbu l-awtorizzazzjoni biex jikkonformaw mal-leġiżlazzjoni extraterritorjali elenkata, u jekk dan ma jsirx jkun ta' dannu serju għall-interessi tagħhom jew għal dawk tal-Unjoni.

Filwaqt li l-Istatut għall-Imblukkar ma jiddeterminax xi tfisser “dannu serju”, huwa ċar li mhux kull żvantaġġ jew ħsara mġarrba minn operaturi tal-UE se tintitolahom biex jiksbu awtorizzazzjoni. Din hija konsegwenza tal-fatt li l-Unjoni ma taċċettax li l-leġiżlazzjoni extraterritorjali elenkata jenħtieġ li tirregola l-aġir tal-operaturi tal-UE fit-territorju tagħha, u l-possibilità li dan isir tibqa' eċċezzjonali.

Kif spjegat fil-premessa 9 tar-Regolament ta' Implimentazzjoni tal-Kummissjoni (UE) 2018/1101 (9), it-talbiet għal awtorizzazzjoni huma xierqa meta l-imġieba li jkun jixtieq jadotta l-applikant tkun ibbażata fuq jew iddeterminata mill-leġiżlazzjoni extraterritorjali elenkata. Huwa f'idejn l-applikant li jiddetermina jekk dan ikunx il-każ. Il-proċedura ta' awtorizzazzjoni m'għandhiex tintuża biex l-operaturi tal-UE ifittxu l-hekk imsejħa “ittri ta' rassigurazzjoni” mill-Kummissjoni jew konferma li d-deċiżjonijiet ta' negozju tagħhom huma konformi mal-Istatut għall-Imblukkar. Għal aktar dettalji dwar deċiżjonijiet ta' negozju fil-kuntest tal-Istatut għall-Imblukkar, ara Mistoqsija 5.

17.   X'iridu juru l-operaturi tal-UE biex jiksbu awtorizzazzjoni?

Skont l-Artikolu 3(2) u 3(3) tar-Regolament ta' Implimentazzjoni (UE) 2018/1101 l-operaturi tal-UE li jitolbu awtorizzazzjoni mill-anqas għandhom jispjegaw liema dispożizzjonijiet tal-leġiżlazzjoni extraterritorjali elenkata jeħtieġ li jikkonformaw magħha u liema imġieba jixtiequ jadottaw. Hwa wkoll kompitu tagħhom li juru għaliex u b'liema mod in-nuqqas ta' konformità mal-leġiżlazzjoni extraterritorjali elenkata jista' jikkawża dannu serju għall-interessi tagħhom jew għall-interessi tal-Unjoni, li jiġġustifika l-bżonn għal deroga f'ċirkostanzi speċifiċi u debitament motivati għar-regola imposta mill-Istatut għall-Imblukkar. Trid tingħata evidenza xierqa. Se tiddependi fuq il-każijiet individwali x'inhu xieraq jew le. Madankollu, il-Kummissjoni se tqis, skont l-evidenza miġbura, jekk ikunx xieraq li tiżviluppa mudelli jew listi ta' kontroll biex tiġi ppreżentata l-evidenza għall-appoġġ tal-aktar ġustifikazzjonijiet użati spiss.

It-talba għall-awtorizzazzjoni tista' tiġi ppreżentata b'mod individwali jew minn diversi operaturi tal-UE flimkien, sakemm l-interessi tagħhom ikunu biżżejjed omoġeni. Madankollu, preżentazzjonijiet fi gruppi jeħtieġ li jkollhom valutazzjoni individwali mill-Kummissjoni ta' jekk ikunx hemm dannu serju lill-interessi individwali ta' kull applikant jew tal-Unjoni billi ma jikkonformawx mal-leġiżlazzjoni extraterritorjali elenkata.

18.   Min jista' jawtorizza lill-operaturi tal-UE biex jikkonformaw mal-leġiżlazzjoni extraterritorjali elenkata? Kif huma l-Istati Membri involuti?

Skont l-Artikolu 5, it-tieni paragrafu, l-Artikolu 7(b) u l-Artikolu 8, il-Kummissjoni għandha tagħti awtorizzazzjonijiet bħal dawn megħjuna mill-Kumitat dwar il-Leġiżlazzjoni Extraterritorjali. L-awtorizzazzjonijiet għandhom jingħataw fuq il-bażi ta' kriterji stabbiliti bl-istess mod. Dawn il-kriterji huma stabbiliti fir-Regolament ta' Implimentazzjoni (UE) 2018/1101. Il-Kummissjoni se żżomm il-kriterji taħt reviżjoni. Jekk skont l-esperjenza miksuba fl-itrattar tat-talbiet għal awtorizzazzjoni, il-Kummissjoni tqis li l-emendi huma meħtieġa, hija tieħu l-miżuri xierqa.

Il-Kumitat dwar il-Leġiżlazzjoni Extraterritorjali huwa magħmul minn rappreżentanti ta' kull Stat Membru u jassisti lill-Kummissjoni fl-eżekuzzjoni tal-kompiti tagħha relatati ma' awtorizzazzjonijiet permezz tal-hekk imsejħa proċedura tal-“komitoloġija”.

Skont l-Artikolu 3(5) tar-Regolament ta' Implimentazzjoni (UE) 2018/1101, il-Kummissjoni għandha tinforma lill-Kumitat dwar il-Leġiżlazzjoni extraterritorjali malli tirċievi applikazzjoni għall-awtorizzazzjoni.

19.   Kif jistgħu, l-operaturi tal-UE japplikaw għal awtorizzazzjoni u kemm jgħaddi żmien biex jirċievu tweġiba mill-Kummissjoni Ewropea?

Applikazzjonijiet għall-awtorizzazzjonijiet għandhom jiġu ppreżentati lill-Kummissjoni bil-miktub, jew bil-posta (European Commission, Service for Foreign Policy Instruments EEAS 07/99, 1049 Brussels, Belgium) inkella bil-posta elettronika (EC-AUTHORISATIONS-BLOCKING-REG@ec.europa.eu).

Filwaqt li l-Kummissjoni se tagħmel ħilitha biex tipproċessa t-talbiet u twieġeb lill-applikant malajr kemm jista' jkun, il-ħin meħtieġ biex dan isir jiddependi fuq diversi fatturi, bħall-kumplessità tal-każ, il-kompletezza tal-applikazzjoni u l-evidenza mogħtija, ir-reazzjoni fil-ħin tal-applikant għat-talbiet addizzjonali tal-Kummissjoni, il-volum ta' applikazzjonijiet riċevuti, il-ħin meħtieġ mill-Kumitat dwar il-Leġiżlazzjoni Extraterritorjali biex jagħti l-opinjoni tiegħu dwar il-każ jew il-bżonn għat-traduzzjonijiet.

20.   X'inhuma l-effetti tal-awtorizzazzjoni?

It-talba għal awtorizzazzjoni m'għandhiex effett sospensiv. L-awtorizzazzjoni fil-forma ta' Deċiżjoni ta' Implimentazzjoni tal-Kummissjoni ssir effettiva mid-data ta' meta tiġi notifikata lill-applikant. Sadanittant, l-operaturi tal-UE huma obbligati li japplikaw l-Istatut għall-Imblukkar.

TAQSIMA 4: OĦRAJN

21.   X'inhi s-sitwazzjoni tas-sussidjarji tal-UE ta' kumpaniji tal-Istati Uniti u ta' sussidjarji ta' kumpaniji tal-UE fl-Istati Uniti?

Bażikament hemm tliet sitwazzjonijiet li għandhom jitqiesu separatament:

Meta s-sussidjarji tal-UE ta' kumpaniji tal-Istati Uniti jiġu ffurmati f'konformità mal-liġi ta' Stat Membru u jkollhom l-uffiċju rreġistrat, l-amministrazzjoni ċentrali jew il-post ewlieni ta' negozju tagħhom fi ħdan l-Unjoni, jitqiesu operaturi tal-UE. Dan jimplika li huma jgawdu mid-drittijiet kollha u huma soġġetti għall-obbligi kollha skont il-liġi tal-Unjoni, inkluż l-Istatit għall-Imblukkar.

Fergħat minn kumpaniji tal-Istati Uniti fl-Unjoni ma jaqgħux taħt il-paragrafu preċedenti minħabba li m'għandhomx personalità distinta mill-kumpanija omm tagħhom. Dawn ma jitqiesux operaturi tal-UE. Għalhekk, dawn ma humiex suġġetti għall-Istatut għall-Imblukkar.

Sussidjarji ta' kumpaniji tal-UE fl-Istati Uniti huma suġġetti għal-liġi li taħtha huma inkorporati, li probabbilment hija dik tal-Istati Uniti. Għaldaqstant ma humiex ikkunsidrati bħala operaturi tal-UE u ma humiex suġġetti għall-Istatut għall-Imblukkar. Madankollu, il-kumpannija omm tagħhom fl-Unjoni hija operatur tal-UE u, bħala tali, suġġetta għad-dispożizzjonijiet tal-Istatut għall-Imblukkar.

22.   Iċ-ċittadini tal-UE residenti barra l-UE, inklużi l-Istati Uniti, huma soġġetti għall-Istatut għall-Imblukkar?

Iva, ċittadin ta' Stat Membru stabbilit barra l-Unjoni jibqa' soġġett għall-Istatut għall-Imblukkar (ara mistoqsija 2).

23.   Jistgħu l-operaturi tal-UE jitolbu liċenzja mill-Istati Uniti biex ikunu eżentati mill-applikazzjoni tas-sanzjonijiet extraterritorjali elenkati?

Le. It-talba mingħand l-awtoritajiet tal-Istati Uniti għal liċenzja individwali li tagħti deroga / eżenzjoni mil-leġiżlazzjoni extraterritorjali elenkata tkun tikkorrispondi li wieħed jikkonforma ma' din tal-aħħar. Dan jimplika bilfors ir-rikonoxximent tal-ġuriżdizzjoni tal-Istati Uniti fuq l-operaturi tal-UE li għandhom ikunu suġġetti għall-ġuriżdizzjoni tal-UE / tal-Istati Membri.

L-operaturi tal-UE jistgħu, madankollu, jitolbu lill-Kummissjoni biex tawtorizzahom biex japplikaw għal din il-liċenzja mal-awtoritajiet tal-Istati Uniti, skont l-Artikolu 5, it-tieni paragrafu tal-Istatut għall-Imblukkar.

Madankollu, il-Kummissjoni ma tikkunsidrax li l-operaturi tal-UE jkunu qed jikkonformaw mal-leġiżlazzjoni extraterritorjali elenkata jekk sempliċiment ikollhom konverżazzjonijiet mal-awtoritajiet tal-Istati Uniti sabiex jaċċertaw il-portata eżatta tagħha, kif jista' jkollha impatt fuqhom u jekk in-nuqqas ta' konformità magħha jġibx miegħu dannu serju għall-interessi tagħhom fis-sens tal-Artikolu 5, it-tieni paragrafu. Dawn il-konverżazzjonijiet jistgħu jippreċedu talba tal-operaturi tal-UE għal awtorizzazzjoni lill-Kummissjoni f'konformità mal-Artikolu msemmi qabel, iżda ma jeħtieġux awtorizzazzjoni biex ikunu jistgħu jitwettqu.

---

(1)  ĠU L 199 I, 7.8.2018, 1.

(2)  ĠU L 309, 29.11.1996, p. 1.

(3)  Permezz tal-posta elettronika lil: relex-sanctions@ec.europa.eu.

(4)  L-Artikolu 1(2) tar-Regolament tal-Kunsill (KEE) Nru 4055/86 tat-22 ta' Diċembru 1986 japplika l-prinċipju ta' libertà li jiġu pprovduti servizzi għat-trasport marittimu bejn Stati Membri u bejn Stati Membri u pajjiżi terzi (ĠU L 353, 17.12.1990, p.16).

(5)  Dan l-Att kien diġà jifforma parti mill-Anness sa mill-1996. Madankollu, l-Anness issa se jirrifletti l-kontenut attwali tiegħu, kif emendat matul is-snin.

(6)  Fl-eżerċizzju ta' dawn il-kompiti, il-Kummissjoni għandha tkun megħjuna mill-Kumitat tal-Leġiżlazzjoni Extraterritorjali previst fl-Artikolu 8(1) tal-Istatut għall-Imblukkar. Dan il-Kumitat huwa magħmul mir-rappreżentanti tal-Istati Membri.

(7)  It-test jirreferi għall-Konvenzjoni tal-1968; madankollu, ir-referenza jenħtieġ li tinftiehem bħala l-Konvenzjoni tal-2007, li ssostitwietha: https://eur-lex.europa.eu/legal-content/EN/TXT/?uri=CELEX:22007A1221(03)

(8)  ĠU L 351, 20.12.2012, p. 1.

(9)  ĠU L 199 I, 7.8.2018, p. 7.

---